Cancer - Astrodienst Guest user u1358995403
24-Jul-2017, 22:49 UT/GMT ŉ Prentjie van skool eksamen en vakansie by die see om jou te help om ŉ Gesonde Seks lewe te geniet. - Gesonde Seks Blog
ŉ Prentjie van skool eksamen en vakansie by die see om jou te help om ŉ Gesonde Seks lewe te geniet.
Ons raak soms ongeduldig wanneer dit kom by genesing en verandering van ons maat. Veral wanneer dit kom by die seksuele. Ons wil hê dat my maat moet besef hoe belangrik seks is, Gesonde Seks is, en daarom moet ons volgende seks-sessie, sommer in haal vir al die jare van droëbek sit. Omdat seks ŉ uitvloeisel is van wie ons is en hoe ons onsself aanskou, kan ons nie verwag dat iemand se sekslewe oornag gaan van vanilla tot wit warm Gesonde Seks nie.
Verandering kan nie forseer word nie.
Dink terug na jou Hoërskooldae. (Wiskunde klas spesifiek)
Deur die hele jaar let jy nie regtig op in die klas nie.
ŉ Dag of twee voor die eksamen ‘cram’ jy al die wiskundige formules in jou kop in, met die hoop dat so paar van hulle sal na jou toe terug kom môreoggend, wanneer jy in die eksamen lokaal sit.
Jy kom deur. (Net!)
ŉ Week later, hoe baie van daardie wiskundige formules werk nog in jou kop? Hoe baie van wat jy so hard voor geleer het, kan jy nog onthou?
En dit is presies wat gebeur as ons verandering, of dit nou seksuele veranderinge, of emosionele veranderinge is, of wat ook al, wil forseer. Jou man of vrou mag dalk die toets slaag, maar ŉ week, maand later, is dit maar weer terug na normaal. Niks het werklik verander nie.
Daar is te veel mense in die huwelik wat mekaar wil probeer verander, en al wat dit by jou huweliksmaat tuisbring is dat hy/sy moet studeer vir ŉ toets.
Is jou huwelik een toets weg van skei af?
Wag jy net vir jou maat om een toets te druip? Sodat jy jou opgeboude jaarlange frustrasie op hom/haar kan uithaal. “EK HET GEWEET JY SOU DRUIP. JY LET MOS NIE OP IN MY KLAS NIE.”
Nee, ons moet hierdie beeld en huweliksveranderings filosofie weggooi soos wat skoolhandboeke vandag in SA weggegooi word.
Die huwelik is nie veronderstel om ŉ klaskamer te wees nie. (Wel tensy jy ŉ kinky fetish het oor skoolklaskamers.)
Het jy al ooit oorweeg dat dit nie die leerder wat druip se skuld is nie, maar die onderwys sisteem s’n?
Hou op om mekaar toetse te gee en begin om SAAM vakansie by die see te hou.
Skets hierdie prentjie vir jouself.
Jy is op vakansie en soos enige goeie vakansie begin dit ook maar met lekker baie bakleiery en stres. (Dis maar hoe die lewe gaan.)
Jy probeer jou boot in die water sleep by die see. Maar dit is laaggety en die boot is swaar en moeilik om oor die sand te sleep tot in die water.
Jy wil net tot in die see kom, sodat jy jou vakansie kan begin geniet. Jy is vas oortuig sodra jy net in die see is, sal alles ‘swimmingly’ gaan.
Maar dit is soveel moeite, om die verdomde boot in die see te kry.
Jy is moeg.
Dit is swaar.
(Hierdie is dieselfde forseer-eksamen skryf tegniek wat ons nou net van geleer het.)
Jy kan nie geniet waar jy nou is in jou huwelik nie, want jy is baie bewys van die ongemak en hoe jou huidige situasie GLAD nie opleef tot jou ideale nie.
En natuurlik is dit alles jou maat se skuld!
Die maklikste en beste manier om daardie boot in die water te kry is om te WAG.
Klim in die boot, kry alles gereed wat jy nodig het vir jou piekniek op die see. Laai die boot en wag vir die hoogwater om oor jou te spoel.
As jy op die regte plek jouself geposisioneer het, sal die water jou kom haal. Maak jy net seker jy is gereed.
Met ander woorde, moenie wag tot jou maat verander of jou toets druip nie, geniet wat julle nou saam het, geniet elke oomblik al is dit saam in ŉ boot gestrand in die hitte van die dag.
Solank jy mekaar as gelykes kan sien.
Solank julle insig het vir mekaar se seer.
Solank julle julself toerus met roeispane en life-jackets.
Sal dit nie saak maak hoe moeilik en sukkel julle nou deur gaan nie, julle is saam in die bootjie. (Fellowship = Two fellos in a ship) of in ŉ Gesonde Seks translasie (Fellowship = Fellatio worship)
Waarmee ek julle wil los, prakties.
#1 Moenie mekaar forseer om te verander nie.
#2 Doen moeite om mekaar se sieninge te verstaan.
#3 Leer SAAM nuwe tegnieke.
#4 Vra jou maat wat kan jy doen om dinge makliker te maak.
Sien jy die verskil.
Dit is nie meer die leerder se verantwoordelikheid of te dans tot gesag nie, maar dit is die gesag se verantwoordelikheid om saam die leerder die proses te geniet.
As jy gereed is om saam in die bootjie te sit en julleself te posisioneer vir die gety om in te kom, gaan na www.gesondeseks.co.za en laai gratis die e-boek “Wees die CEO van jou huwelik” af en begin om die lewe te geniet, sonder die vrees van prestasie.
Sosialemedia: Die nuwe skelmpie in elke verhouding...
Hoekom blommetjies en bytjies gevaarliker is as pe...
paklase verslawing stilstuipe bly kalm Die Naakte Feite puberteit Masturbasie kieswetter Kommunikasie lae libido affair seks lus kinders libido skei selfbeeld Porn theology Ontbyt in die bed en Seks in die kombuis Thank You intimiteit scripture verse ouerskap Wat Adam my van Seks geleer het Die Stripshow produksie Vadersdag Congratulations jaloesie social media selfbewus vergifnis premature ejakulasie vrese seksvoorligting molestering Mentorskap e-Kursus skreeu seksuele misdaad rape Tieners verkragting emosies blow job orale seks CUM boekwinkels Gesonde Huwelik cheating egskeiding seks religion Boeke verkrag pornografie